Zmluva o zabezpečení umeleckého vystúpenia

uzatvorená podľa § 269 ods. 2 zákona č. 513/1991 Zb. Obchodného zákonníka

a v zmysle Autorského zákona č. 618/2003 Z. z. v platnom znení

(ďalej v texte tiež ako „Zmluva“).

**Čl. I. Zmluvné strany**

**Objednávateľ:**

Obchodné meno : MESTSKÉ KULTÚRNE STREDISKO

Sídlo : Nám. slobody 1269/3, Dolný Kubín, Slovensko

IČO : 355046

DIČ : 20205611994

IČ DPH : SK 2020561994

IBAN : SK 06 0200 0000 0000 0043 3332

V zastúpení : Mgr. Jana Greššová

Kontaktná osoba : Naďa Dudášová

(ďalej len „Objednávateľ“)

na strane druhej

a

**Dodávateľ:**

Obchodné meno : Spievankovo, s.r.o.

Sídlo : Studenohorská 2075/28, Bratislava 841 03

IČO : 47118598

DIČ : 2023752797

V zastúpení : Miroslav Čačík, konateľ

Zmluvné strany vyhlasujú, že údaje vyššie uvedené sú pravdivé a aktuálne a zaväzujú sa bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomí, že pri neoznámení tejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.

### Čl. II. Predmet zmluvy

1. Predmetom tejto zmluvy je uskutočnenie vystúpenia, ktoré je uvedené v ods. 2 v čase a za podmienok uvedených v tejto zmluve.
2. Umelecké vystúpenie bude realizované za nasledovných podmienok:
   1. adresa miesta konania: Mestské kultúrne stredisko, Dolný Kubín
   2. dátum uskutočnenia vystúpenia: 10.3.2017
   3. čas vystúpenia: 16.00 hod.
   4. názov podujatia, programu: „Spievankovo 5“
   5. dĺžka vystúpenia: min. 60 minút

### Čl. III. Podmienky zmluvy

1. Objednávateľ sa zaväzuje:
   1. zabezpečiť predaj vstupeniek na konkrétne miesto, kapacitu sály 384 miest, cena vstupenky je 9 EUR/ osoba
   2. zabezpečiť vhodné prostredie a vytvorí všetky technické podmienky pre kvalitný priebeh umeleckého vystúpenia,
   3. zabezpečiť umelcovi (kolektívu) včasné oznámenie všetkých informácií a pokynov súvisiacich s umeleckým vystúpením
   4. zabezpečiť, aby bol umelec (kolektív) informovaný o vyhotovených obrazových, zvukových, prípadne iných záznamoch, prenosoch a fotografovaní, a tieto umožní len s jeho výslovným súhlasom,
   5. prípadnú zmenu termínu alebo času vystúpenia dohodnúť so zástupcom účinkujúceho najmenej 7 dní vopred ,
   6. zabezpečiť uzamykateľnú šatňu pre 4 osoby, občerstvenie - voda, káva, čaj a poskytnúť priestor na prípravu vystúpenia ,
   7. umožniť a zabezpečiť prístup motorových vozidiel umelcov a techniky (kolektívu) čo najbližšie k miestu umeleckého vystúpenia, zabezpečí pomoc pri vykladaní techniky,
   8. zabezpečiť rozdávanie buchiet po skončení podujatia (buchty dodá Dodávateľ),
   9. zabezpečiť osvetlenie javiska,
   10. zabezpečiť propagáciu
   11. zaplatiť dohodnutú odmenu podľa Článku V. tejto zmluvy,
   12. dodržiavať všetky podmienky stanovené touto zmluvou.
2. Dodávateľ sa zaväzuje:
   1. neodstúpiť od zmluvy a zrealizovať pre objednávateľa umelecký výkon podľa Článku 1 tejto Zmluvy a to za podmienok dohodnutých v tejto Zmluve,
   2. poskytnúť objednávateľovi potrebnú súčinnosť za účelom dosiahnutia úspešného priebehu účinkovania,
   3. zabezpečiť vlastného zvukára a zvukové vybavenie. Príchod zvukového technika min 2 - 3 hod pred vystúpením (dodávateľ upresní čas príchodu telefonicky najneskôr 24 hodín pred konaním podujatia),
   4. prísť na miesto s výkonnými umelcami najneskôr min. 60 minút pred začiatkom umeleckého výkonu,
   5. dodať objednávateľovi tlačové alebo elektronické podklady potrebné k propagácií umeleckého vystúpenia,
   6. propagovať podujatie na svoje stránke a sociálnom profile.

### Čl. IV. Ďalšie podmienky zmluvy

Zmluvné strany sa dohodli na týchto ďalších podmienkach:

1. Objednávateľ má právo použiť obrazové alebo zvukové záznamy diela pre potreby dokumentácie činnosti alebo propagácie iba so súhlasom účinkujúceho.
2. Táto zmluva sa uzatvára na dobu určitú, a to od dňa podpisu zmluvy oboma zmluvnými stranami do 10.3. 2017 20.00 hod.

### Čl. V. Odmena a platobné podmienky

1. Za realizované a úplne odohrané koncertné vystúpenie sa dodávateľ zaväzuje objednávateľovi zaplatiť celkovú odmenu vo výške 15 % z predaja vstupeniek.
2. Objednávateľ uhradí odmenu za realizáciu predmetu tejto zmluvy bezhotovostne na účet dodávateľa na základe faktúry, ktorá musí byť doručená do miesta sídla objednávateľa pred alebo po uskutočnení umeleckého výkonu s dobou splatnosti min. 7 dní od doručenia.

#### Čl. VI. Neplnenie zmluvy

1. Ak sa zruší vystúpenie z dôvodov tzv. vyššej moci (živelná pohroma...), za ktoré žiadna zo zmluvných strán nezodpovedá, v takom prípade nevzniká žiadnej zo zmluvných strán nárok na akúkoľvek náhradu. Odstupujúca strana je povinná tieto skutočnosti riadne preukázať.
2. Dodávateľ môže od tejto zmluvy odstúpiť v odôvodnených prípadoch závažného charakteru (ochorenie umelca, úraz umelca, úmrtie v rodine umelca a pod.) V takomto prípade nevzniká žiadnej zmluvnej strane nárok na úhradu už vynaložených nákladov. Takto vymedzené dôvody odstúpenia od zmluvy je však umelec objednávateľovi povinný oznámiť a riadne preukázať a následne sa umelecké vystúpenie preloží na iný možný termín do 90 dní od pôvodne plánovaného podujatia.

**Čl. VII. Záverečné ustanovenia**

1. Zmluva sa stáva platnou dňom podpísania obidvoma zmluvnými stranami a nadobúda účinnosť dňom nasledujúcim po dni jej zverejnenia podľa § 47a Občianskeho zákonníka. Práva a povinnosti zmluvných strán neupravené touto zmluvou sa riadia platnou legislatívou Slovenskej republiky.
2. Meniť, dopĺňať alebo zrušiť túto zmluvu je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
3. Pre platnosť dodatkov k tejto zmluve sa vyžaduje dohoda v celom rozsahu.
4. K návrhom dodatkov tejto zmluvy sa zmluvné strany zaväzujú vyjadriť písomne, v lehote 15 dní od doručenia návrhu dodatku druhej strane. Po túto istú lehotu je týmto návrhom viazaná strana, ktorá ho podala. Ak nedôjde k dohode o zmene dodatku k zmluve, oprávňuje to obe zmluvné strany, aby ktorákoľvek z nich požiadala súd alebo rozhodcovský súd o rozhodnutie.
5. Zmluvné strany prehlasujú, že sú plne spôsobilé na právne úkony.
6. Zmluva ja vyhotovená v troch rovnopisoch, z ktorých jeden si ponecháva účinkujúci a dva objednávateľ.
7. Táto zmluva, uzavretá ako prejav slobodnej, vážnej, určitej a zrozumiteľnej vôle je na znak súhlasu oboma zmluvnými stranami vlastnoručne podpísaná zástupcami zmluvných strán.

V ................................... dňa: V Bratislave dňa:

Objednávateľ: Dodávateľ:

........................................ ...............................................

Miroslav Čačík, konateľ